മനസ്സിന്റെ വിങ്ങലായി ഇള തകര്ത്തഭിനയിച്ച് അപര്ണാ ബാലമുരളിയും ഹരിനാരായണനും കോ വിഡ് കാലത്ത് ഏറ്റവും ദുരിതം തിന്നത് ആരോഗ്യപ്രവര്ത്തകരാണം. മരണം മുന്നിലുണ്ടെന്നറിഞ്ഞിട്ടും നിസ്വാര്ത്ഥമായാണ് ആരോഗ്യപ്രവര്ത്തകര് നമ്മുടെ നാടിനെ സേവിച്ചത്. ഇപ്പോഴിതാ കോവിഡ് മുന്നണി പോരാളികള്ക്ക് ആദരവുമായി എത്തിയിരിക്കുകയാണ് ഇള എന്ന വീഡിയോയിലൂടെ ബി.കെ ഹരിനാരായണന്. സ്വന്തം ജീവന് പണയം വച്ചുകൊണ്ട് സദാ ജോലിയില് വ്യാപൃതരാകുന്ന ആരോഗ്യപ്രവര്ത്തകര്ക്കുള്ള ആദരമായാണ് വിഡിയോ ഒരുക്കിയിരിക്കുന്നത്. രചനയും സംവിധാനവും ഹരിനാരായണന്റേതാണ്. കോവിഡ് കാലത്തെ ഒരു ഡോക്ടറുടെ ജീവിതത്തിലൂടെയാണ് ഇള കടന്നു പോകുന്നത്. സ്വകാര്യ ജീവിതത്തിലെ ദുഃഖങ്ങള് വേദനിപ്പിക്കുമ്ബോഴും ആശുപത്രിയില് നിസ്വാര്ഥ സേവനം കാഴ്ചവയ്ക്കുന്ന യുവ ഡോക്ടര്. രോഗികളെ പരിചരിച്ച് ഒടുവില് കോവിഡ് ബാധിച്ചു മരിക്കുകയും ജീവന് വെടിയുന്നതിനു മുന്പ് കോവിഡിന്റെ തീവ്രതയെക്കുറിച്ച് വിഡിയോ സന്ദേശത്തിലൂടെ അവബോധം പകരുകയും ചെയ്യുകയാണ് ഡോക്ടര്. ഡോക്ടര് ആയി വേഷമിടുന്നത് യുവതാരം അപര്ണ ബാലമുരളിയാണ്. മറ്റൊരു പ്രധാന കഥാപാത്രമായി ബി.കെ.ഹരിനാരായണനും എത്തുന്നു. അതിഥി വേഷത്തില് സംഗീതസംവിധായകന് ബിജിബാലും പ്രത്യക്ഷപ്പെടുന്നുണ്ട്. രാജീവ് പീശപ്പിള്ളിയാണ് മറ്റൊരു കഥാപാത്രത്തെ അവതരിപ്പിക്കുന്നത്. ് ഇളയ്ക്കു സംഗീതം പകര്ന്നിരിക്കുന്നത് മിഥുന് ജയരാജ് ആണ്. മിഥുനും സിത്താര കൃഷ്ണകുമാറും ചേര്ന്ന് ഗാനം ആലപിച്ചു. ചുരുങ്ങിയ സമയത്തിനകം ശ്രദ്ധേയമായ ഇള ഇതിനോടകം നിരവധി ആസ്വാദകരെയും സ്വന്തമാക്കിക്കഴിഞ്ഞു. മികച്ച പ്രതികരണങ്ങളാണു സമൂഹമാധ്യമങ്ങളില് നിന്നും ലഭിക്കുന്നത്. മനേഷ് മാധവന് ആണ് ഇളയുടെ ഛായാഗ്രാഹകന്. പ്രവീണ് മംഗലത്ത് എഡിറ്റിങ് നിര്വഹിച്ചിരിക്കുന്നു. Stories you may Like